Nøgleord

Sagens genstand

Afgørelse



Nøgleord

Annullationssøgsmål – fysiske eller juridiske personer – retlig interesse – søgsmål til prøvelse af en forordning om indførelse af en midlertidig antidumpingtold – senere vedtagelse af en forordning om indførelse af en endelig antidumpingtold – søgsmålsinteresse ophørt (art. 263 TEUF; Rettens procesreglement, art. 113) (jf. præmis 25-33)

2. Retslig procedure – søgsmål for Retten – mulighed for at forkaste et søgsmål i realiteten uden først at tage stilling til sagsøgtes formalitetsindsigelse (jf. præmis 35)

3. Fælles handelspolitik – beskyttelse mod dumping – forordning om indførelse af en endelig antidumpingtold – ulovligheden af forordning om indførelse af en midlertidig antidumpingtold – betydning for lovligheden af forordningen om indførelse af en endelig antidumpingtold – betingelser (jf. præmis 39)

4. Fælles handelspolitik – beskyttelse mod dumping – skade – vurdering af Unionens interesse – fejlvurdering – foreligger ikke (Rådets forordning nr. 1225/2009, art. 3, stk. 5, og art. 21) (jf. præmis 37-55)

5. Retspleje – stævning – formkrav – kort fremstilling af søgsmålsgrundene – søgsmålsgrund ikke underbygget ved præcise argumenter – afvisning [statutten for Domstolen, art. 21, stk. 1, og art. 53, stk. 1; Rettens procesreglement, art. 44, stk. 1, litra c)] (jf. præmis 57-59)

6. Fælles handelspolitik – beskyttelse mod dumping – indførelse af antidumpingtold – ingen overgangsbestemmelser for indførsler i medfør af gamle kontrakter – princippet om beskyttelse af den berettigede forventning – krænkelse heraf – foreligger ikke (jf. præmis 61-67)

7. Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (art. 340 TEUF) (jf. præmis 70)

Sagens genstand

Angående

I sag T-445/11 principalt påstand om annullation af Kommissionens forordning (EU) nr. 627/2011 af 27. juni 2011 om indførelse af en midlertidig antidumpingtold på importen af visse sømløse rør af rustfrit stål med oprindelse i Folkerepublikken Kina (EUT L 169, s. 1) samt subsidiært påstand om erstatning for tab, som sagsøgerne angiveligt har lidt som følge af, at den anfægtede forordning trådte i kraft umiddelbart, og i sag T-88/12 principalt påstand om annullation af Rådets gennemførelsesforordning (EU) nr. 1331/2011 af 14. december 2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse sømløse rør af rustfrit stål med oprindelse i Folkerepublikken Kina (EUT L 336, s. 6) samt subsidiært påstand om erstatning for tab, som sagsøgerne hævder at have lidt som følge af den endelige opkrævning af den midlertidige antidumpingtold i henhold til denne forordning.

Afgørelse

Konklusion

1) Sagerne T-445/11 og T-88/12 forenes med henblik på kendelsen.

2) De formalitetsindsigelser, der er fremsat i sagerne T-445/11 og T-88/12, henskydes til afgørelse i forbindelse med sagens realitet.

3) Det er ikke længere fornødent at træffe afgørelse i sag T-445/11.

4) Sag T-88/12 afvises, idet det er åbenbart, at den delvis ikke kan antages til realitetsbehandling og delvis er retligt ugrundet.

5) Charron Inox og Almet betaler alle omkostningerne i sag T-445/11.

6) Charron Inox og Almet bærer deres egne omkostninger og betaler de omkostninger, som Rådet for Den Europæiske Union har afholdt i sag T-88/12.

7) Europa-Kommissionen bærer sine egne omkostninger i sag T-88/12.